Ný mynd frá Hubblessjónaukanum heljastórar gasskúlur í óreglulegri dvergvetrarbraut Frægar myndir Hubblessjónaukans af vetrarbrautum sýna iðulega tignarlegar þyrilþokur eða mjúkar sporvölur . Þessi smekklegu form eru eingöngu dæmigerð fyrir stórar vetrarbrautir . Minni vetrarbrautir , eins og óreglulega dvergvetrarbrautin Holmberg II , eru alla vega í laginu og því reynist oft erfitt að flokka þær . Hið óræða form þessarar þoku kóróna heljarstórar gaskúlur , sem sjást á þessari mynd Hubblessjónauka NASA / ESA . Margbrotnar glóandi gasskeljar í Holmberg II mynduðu margar kynslóðir orkuríkra stjarna . Hámassastjörnur myndast í þéttum gasskýjum og senda síðar á ævi sinni frá sér mikla stjörnuvinda sem blása burt nærliggjandi efni . Ellihrumar deyja þær sem sprengistjörnur . Höggbylgjur rífa sig í gegnum þynnra gas sem umlykur þær , bifar því burt og hitar það . Við þetta myndast þunnar gasskeljar sem við sjáum nú . Í Holmberg II leynast þétt stjörnumyndunarsvæði og mikil snauð svæði með litlu efni , sem teygja sig yfir þúsundir ljósára . Sem dvergþoka hefur hún hvorki þyrilarma eins og þá sem vetrarbrautin okkar skartar , né þéttan kjarna líkt og títt er í sporvöluþokum . Því er Holmberg II , í þyngdarfræðilegu tilliti , viðkvæm vin þar sem brothættar myndanir á borð við þessar kúlur , geta haldið lögun sinni . Þó stærð vetrarbrautarinnar sé ekki sérlega athygliverð , leynast þar heillandi fyrirbæri . Jafnframt því að vera undarleg í laginu — sem tryggði henni stað í lista Halton Arp yfir óvenjulegar vetrarbrautir , fjársjóðshirslu skrýtinna og skemmtilegra fyrirbæra — þá hýsir vetrarbrautin sérlega bjarta röntgenuppsprettu . Röntgengeislunin berst frá miðju hinna þriggja gaskúla , sem sjást efst til hægri á myndinni . Nokkrar tilgátur eru um hvað orsaki þessa miklu geislun . Einn möguleiki er sá að meðalstórt svarthol leynist þar sem gleypir til sín efni úr umhverfinu . Myndin er samsett úr myndum teknar á sýnilega og innrauða hluta litrósins sem teknar voru með Wide Field Channel á Advanced Camera for Surveys sem er á Hubblessjónaukanum . Mynd Hubble geimsjónaukans af óreglulegu dvergvetrarbrautinni Holmberg II . Höggbylgjur rífa sig í gegnum þynnra gas sem umlykur þær , bifar því burt og hitar það . Við þetta myndast þunnar gasskeljar sem við sjáum nú . Mynd : NASA / ESA Svæðið í kringum Holmberg II á himinhvelfingunni . Mynd : NASA / ESA / Digitized Sky Survey 2 . Þakkir : Davide De Martin .